Το σχήμα και η όψη του λαιμού μπορούν να αλλάξουν από πολλούς παράγοντες αλλά οι κυριότεροι είναι η συγκέντρωση λίπους και η πάροδος του χρόνου. Όσον αφορά τη συγκέντρωση λίπους, αυτή εμφανίζεται κυρίως σε άτομα που πάσχουν από παχυσαρκία και σε άτομα που παίρνουν γρήγορα κιλά για διάφορους λόγους. Δεν είναι δηλαδή σπάνιο να παρατηρηθεί ακόμη και σε γυναίκες που έχουν πάρει αρκετά κιλά λόγω εγκυμοσύνης. Παρόλα αυτά, προγούλι ή διπλοσάγoνο μπορεί να εμφανιστεί ακόμη και σε άτομα που δεν θα χαρακτηρίζονταν παχύσαρκα. Αυτό συμβαίνει γιατί απλά το σώμα τους αποθέτει εκεί παραπάνω λίπος απ’ όσο θα έπρεπε.
Όσον αφορά τη πάροδο του χρόνου, ο οργανισμός μας παράγει κάποιες ουσίες όπως η ελαστίνη και το κολλαγόνο οι οποίες και στην ουσία δίνουν ελαστικότητα στο δέρμα μας και το κρατούν σφριγηλό, δηλαδή τεντωμένο. Δυστυχώς, όσο περνάει ο χρόνος η παραγωγή αυτών των ουσιών μειώνεται σταδιακά με αποτέλεσμα το δέρμα μας να γίνεται όλο και λιγότερο σφιχτό, αυτός είναι και ο λόγος λοιπόν που από μια ηλικία κι έπειτα αρχίζει να «κρεμάει» το δέρμα στο λαιμό μας αλλά και σε άλλες περιοχές του σώματος μας όπως στα μπράτσα ή ακόμη και το στομάχι. Δυστυχώς, αν το δέρμα στο λαιμό αρχίσει να κρεμάει, τότε η πλαστική λαιμού είναι στις περισσότερες περιπτώσεις η μόνη λύση για να βελτιωθεί η όψη και το αισθητικό αποτέλεσμα στην εν λόγω περιοχή.